
Sf. loan Casian 


Rațiunea este consi- 
derată de Sfântul loan a fi 
soarele nostru Kuntric, care 
luminează gândurile şi 
ascunzişurile inimii. Dacă, din 
cauza mâniei, acest soare interior 
apune, atunci întunericul patimilor va 
pune stăpânire pe fiinta noastră. De 
aceea, cel afiat în robia mâniei bâjbâie 
în noaptea păcatelor și nu poate 
ajunge la lumina virtutilor. 

Mânia a fost zidită în noi spre o „slujire 
bună”, și anume spre a ne mânia 
împotriva pornirilor pâtimaşe ale 
sufletului şi asupra păcatelor făptuite. Ea 
este, în acelaşi timp, armă împotriva ei 
înseși, atunci când ne mâniem pe 
semeni, neîngăduind cuibărirea acestei 
patimi în ascunzisurile inimii. În acest 
sens explică Sfântul loan povata 
Sfântului Apostol Pavel: „Mâniati-vă, dar 
nu greşit" (Efeseni 4, 26). Mânia cea 
dreaptă este numai cea îndreptată 
împotriva propriilor patimi. 

Textul broşurii este extras din „Sfântul loan Casian. Viaţa şi învăţătura lui” - 
antologie tematică alcătuită şi explicată de Diac. Mihai Iordăchescu, Editura Tri- 
nitas, laşi, 2003. 


Tămăduirea sufletului de patima mâniei 


Patima mâniei este considerată de Sfântul loan Casian „ucigătoare” prin efectele 
devastatoare pe care le are asupra sufletului şi, implicit, asupra vieţii duhovniceşti. 
Cât timp ea se află în inimile noastre drumul spre desăvârşire ne este închis, 
deoarece sufletul robit de mânie nu poate lucra nici o virtute. Şi aceasta pentru că 
mintea este orbită de „întunecimile vătămătoare” ale acestei patimi. Rațiunea este 
considerată de Sfântul loan a fi soarele nostru lăuntric, care luminează 
gândurile şi ascunzişurile inimii. Dacă, din cauza mâniei, acest soare interior apu- 
ne, atunci întunericul patimilor va pune stăpânire pe ființa noastră. De aceea, cel 


aflat în robia mâniei bâjbâie în noaptea păcatelor şi nu poate ajunge la lumina 
virtuţilor. 


Sfântul loan Casian ne aminteşte, însă, că mânia este o pornire a sufletului lăsată 
cu înţelepciune de Dumnezeu după căderea omului în păcat, pentru ca prin ea funța 
umană să stârpească cu desăvârşire orice imbold al patimilor. Asffel, mânia ne-a 
fost zidită în noi spre o „slujire bună”, şi anume spre a ne mânia împotriva 
pornirilor pătimaşe ale sufletului şi asupra păcatelor făptuite. 


Ea este, în acelaşi timp, armă împotriva ei înseşi, atunci când ne mâniem pe 
semeni, neîngăduind cuibărirea acestei patimi în ascunzişurile inimii. În acest sens 
explică Sfântul loan povaţa Sfântului apostol Pavel: „Mâniaţi-vă, dar nu greşiţi” 
(Efeseni 4, 26). Este vorba aici de mânia cea bună, îndreptată împotriva păcatelor 
proprii, şi de mânia cea rea îndreptată în mod greşit spre aproapele. Trebuie să 


facem distincţie între aceste două feluri de mânie. 
— Mânia cea dreaptă este numai cea îndreptată împotriva propriilor patimi. 


Sfântul loan ne atenționează ca nu cumva să ne îndreptăm această pornire a 
sufletului asupra aproapelui sub pretextul dorinţei de a-l ajuta să se vindece de 
patimi. Căci preocupându-ne de tămăduirea altora, noi înşine nefiind încă 
vindecaţi, putem cădea uşor în „boala mai cumplită a orbirii”. Pornirea mâniei 
trebuie îndreptată doar asupra noastră. De aceea, trebuie să ne vedem mai întâi 
bârna din ochiul nostru şi nu paiul din ochiul celuilalt, pentru ca nu cumva din 
cauza bârnei noastre să ni se întunece sufletul şi să nu mai vedem „soarele dre- 
ptățu”. 

Scopul mâniei este unul singur: retezarea din rădăcină a „pornirilor ticăloase” 
ale inimii, pentru ca acestea să nu se transforme în păcate cu fapta. 


Sfântul loan Casian supune atenţiei în acest capitol şi faptul că unii caută să-şi 
îndreptăţească pornirile mâniei asupra celorlalți printr-o interpretare voit greşită a 
Sfintei Scripturi. Astfel ei consideră că dacă în Scriptură se spune: „Şi S-a aprins 


de mânie Domnul împotriva poporului Său” (Psalmul 105, 40), se pot considera şi 
ei îndreptăţiți să se mânie. 


Sfântul loan consideră că această interpretare a Scripturii este „trupească şi 
strâmtă, adică după literă”, nefiind corectă. Aici Scriptura trebuie înţeleasă în mod 
spiritual, alegoric. Mânia lui Dumnezeu trebuie înțeleasă ca dreapta răsplată căreia 
ne va face părtaşi la Judecată. 


Omul se teme în faţa unor judecători foarte drepţi de mânia lor pedepsitoare atunci 
când conştiinţa îi este apăsată de o vinovăţie, iar acest lucru îl face nu pentru că 
aceşti judecători ar avea în sufletele lor o mânie răzbunătoare, „ci pentru că acesta 
este sentimentul ce-l încearcă cei ce se tem în faţa celui ce aplică legile, după o 
examinare şi cumpănire dreaptă”. 


Chiar dacă judecata este făcută cu multă blândeţe şi bunătate, totuşi ea este 
considerată ca fiind săvârşită cu mânie de către cei ce vor trebui să fie osândiți din 
vina lor. 


Sfântul loan subliniază faptul că mânia nu trebuie izgonită numai din sufletele 
noastre, ci pentru ca rugăciunile noastre să fie bineprimite înaintea lui Dumne- 
zeu, noi trebuie să ne silim să aducem pace şi în sufletele celor care s-au mâniat 
împotriva noastră, după cuvântul Mântuitorului: „Dacă-ţi vei aduce darul tău la 
altar şi acolo îţi vei aminti că fratele tău are ceva împotriva ta, lasă darul tău 
acolo, înaintea altarului, şi mergi întâi şi împacă-te cu fratele tău şi apoi, venind, 
adu darul tău” (Matei 5, 23-24). 


În ceea ce priveşte tămăduirea de această patimă Sfântul loan ne învaţă ca mai 
întâi Să o izgonim din inimă, iar apoi să sădim în locul ei virtutea răbdării. Este 
metoda terapeutică esenţială în izbăvirea de patimi, având drept scop smulgerea 
păcatelor din rădăcină şi izgonirea lor definitiv. De aceea, Sfântul loan o reco- 
mandă în cazul fiecărei boli sufleteşti datorate patimilor. 


Trebuie ca mai întâi să o smulgem din fundul inimii noastre pentru a nu o mai 
săvârşi în cuvânt şi în faptă, nu invers. Căci dacă ne abţinem să o făptuim în cele 
exterioare, dar o lucrăm în interior, cu gândul şi cu inima, nu vom avea nici un 
folos, ba dimpotrivă ea va creşte în sufletul nostru şi, mai târziu, nu o vom mai pu- 
tea înăbuşi deloc. De aceea, chiar de va trăi cineva în singurătate şi nu va avea pe 
cine să se mânie, dacă nu şi-a stârpit mânia din ascunzişurile inimii, ea se va 
înmulți în sufletul său, iar atunci când va avea prilej de manifestare, o va face cu o 
violenţă de neoprit. 


Sfântul loan aseamănă această ascundere a viciilor în inimă cu nişte cai fără frâu 
care stau în boxe la alergări, aşteptând deschiderea lor, iar când aceasta are loc ei 
„(âşnesc năvalnic spre pieirea propriului vizitiu”. 


Izgonind patima din inimă trebuie să sădim în locul ei virtutea răbdării, care Stă- 
vileşte pornirile „ticăloase” ale inimii şi izvorăşte blândeţea. 


Iată, pe scurt, care sunt sfaturile terapeutice ale Sfântului loan Casian, prin urmarea 
cărora sufletul doritor de vindecare îşi va redobândi sănătatea în vederea câştigării 
mântuirii. 


IV.1. Urmările robirii sufletului de patima mâniei 


„A patra luptă o avem de dat împotriva mâniei, care trebuie alungată cu totul din 
suflet pentru otrava ei ucigătoare. Cât timp stăruie în inimi, orbindu-ne mintea cu 
vătămătoarele ei întunecimi, nu vom putea ajunge nici să judecăm cu dreaptă 
chibzuinţă, nici să ne bucurăm de văzul unei sublime contemplaţii şi nici să dăm 
sfaturi înțelepte altora. 


» 


>» 


>» 


>» 


Nici părtaşi la viața adevărată şi păstrători Statornici ai dreptăţii nu vom 
mai rămâne, dar să mai încapă în noi lumina duhului şi a adevărului! Căci 
zice Scriptura: <Tulburatu-s-a de mânie ochiul meu» (Ps. 30, 9). 

Nici parte de adevărata înţelepciune nu vom avea, chiar de am trece de înţe- 
lepți în ochii tuturora: «Pentru că mânia sălăşluieşte în sânul celor 
nebuni» (Ecclesiast 7, 8), 

dar nici viaţă fără de moarte nu vom putea dobândi, oricât de prevăzători s- 
ar părea că suntem judecaţi de oameni: «Căci mânia îi pierde chiar pe cei 
prevăzători» (Pilde 15, 1). 

Nu vom fi în stare să păstrăm nici cârma dreptăţii ajutaţi de un ascuţit 
discer-nământ al minţii, oricât de desăvârşiţi şi vrednici de respect am fi 
socotiți de toată lumea: «Căci mânia omului nu lucrează dreptatea lui 
Dumnezeu» (Iacob 1,20). 

Nici cinstea pe care o întâlnim deseori chiar la oamenii acestui veac, n-o 
putem în nici un chip câştiga, oricât de nobili şi cinstiți am fi prin privilegiul 
naşterii, «căci bărbatul mânios este necinstit» (Pilde 11,25). 

Nici la un sfat înţelept nu vom fi în stare să ne ridicăm vreodată, oricât de 
severi şi plini de adâncă ştiinţă am părea, fiindcă «cel iute la mânie 
săvârşeşte nebunii» (Pilde 14, 7). 

Nici la adăpost de tulburări primejdioase şi feriţi de păcate nu vom putea fi, 
Chiar dacă nici o nelinişte nu ne vine din partea altora, fiindcă «un om 
mânios aţâţă cearta şi cel aprig săvârşeşte multe păcate» (Pilde 29, 12). 


(„„Aşezămintele... ”, cartea a VIII-a, cap. 1, p. 211 -212) 


„„„.Fericitul apostol... după ce a zis: «Mâniaţi-vă, dar nu greşiţi», adaugă îndată: 
«Soarele să nu apună peste mânia voastră, nici să daţi loc diavolului» (Efeseni 
4,26-27). Dacă este vătămător să apună soarele peste mânia voastră şi dacă, mâ- 


niindu-ne dăm îndată loc în inima noastră diavolului, cum ne-a dat poruncă să ne 
mâniem, zicând: «Mâniaţi-vă, dar nu greşiţi»? Oare nu este limpede că acest lucru, 
adică mâniaţi-vă împotriva viciilor şi furiei voastre, ca nu cumva voi, închizând 
ochii, Soarelui dreptăţii, lisus, din cauza mâniilor voastre. 


Într-adevăr, omul întotdeauna s-a temut de cei despre care ştie că se mânie şi de 
aceea se fereşte să-i supere. Aşa, în faţa unor foarte drepți judecători, de obicei se 
tem de mânia lor pedepsitoare cei a căror conştiinţă este apăsată de vreo vinovăţie, 
şi asta nu pentru că s-ar afla vreo pornire de răzbunare în sufletele celor care au să 
dea o sentință dreaptă, ci pentru că acesta este sentimentul ce-l încearcă cei ce se 
tem chiar în faţa celui ce aplică legile, după o examinare şi cumpănire dreaptă. 


Oricât de mari ar fi blândeţea şi bunătatea cu care este făcută judecata, ea este 
socotită ca izvorând dintr-o grea şi foarte pornită mânie de către cei ce au trebuit să 
fie supuşi din vina lor osândei. 


Ar fi lungă înşirarea şi nepotrivită cu scopul lucrării dacă am sta să lămurim toate 
câte s-au spus în sens figurat în Scripturi despre Dumnezeu asemănat cu făptura 
omenească. Pentru trebuinţa de acum ar fi de ajuns cele ce am spus..., pentru ca 
nimeni să nu-şi mai tragă prilej de boală şi moarte veşnică tocmai de acolo unde se 
caută sfinţenie şi nemurire, tămăduirea vieţii şi nemurirea”. 

(Ibidem, cap. 3-4, p. 212-214) 


IV.3. Mânia mântuitoare şi mânia pierzătoare 


„Negreşit avem sădită în noi mânia spre o destul de bună slujire, la care este 
folositor şi sănătos să recurgem numai atunci când fierbem de mânie împotriva 
pornirilor ticăloase ale inimii noastre şi ne indignăm că cele, de care ne ruşinăm a 
le face sau vorbi în faţa oamenilor, s-au furişat în ascunzişurile inimii noastre. 
Fireşte, prezenţa îngerilor şi a lui Dumnezeu însuşi, Care pătrunde cu vederea 
pretutindeni şi în toate şi Căruia nu-i pot rămâne ascunse în nici un chip tainele 
conştiinţei noastre, ne cutremură de spaimă. 


Tot astfel, ne aduce bună slujire când ne pornim împotriva mâniei însăşi, care s-a 
furişat în noi contra fratelui şi alungăm întâi toate îmboldirile ei ucigaşe, fără a-i 
îngădui să aibă lăcaş în adâncul inimii noastre. La fel ne învaţă să ne mâniem chiar 
profetul, care o alungase într-atât din simţurile lui, încât nici propriilor lui duşmani 
n-a voit să le răspundă după legea talionului, zicându-le: «Mâniaţi-vă, dar nu 
greşiţi» (Efeseni 4,26). 


Prin urmare, ni se porunceşte să ne mâniem cu folos împotriva noastră înşine şi 
împotriva îmboldirilor ticăloase ce se stârnesc în noi şi să nu greşim împin- 
gându-le pe acestea spre fapte vătămătoare. 


În sfârşit, acelaşi sens îl lămureşte mai deplin versetul următor: «De cele ce ziceţi 
în inimile voastre căiţi-vă în aşternuturile voastre» (Ps. 4, 5), adică tot ce gândiţi 
în inimile voastre sub năvala neaşteptată a îmboldirilor ticăloase, îndreptaţi şi 
lecuiţi prin cumpănită chibzuinţă şi alungaţi, printr-o foarte fierbinte căinţă, 
toată izbucnirea furiei pătimaşe, ca şi cum aţi fi gata de culcare”. (Ibidem, cap. 
7-9, p. 215-216) 


„Însă ce trebuie să mai spun de unii despre care nu pot nici chiar vorbi fără să 
roşesc eu însumi, a căror înverşunare nici la apusul soarelui nu-şi află potolire, ci 
şi-o prelungesc timp de multe zile? O ură ascunsă îi roade împotriva celor pe care 
le-a căşunat, şi oricât ar tăgădui-o prin vorbe, o dovedesc prin fapte cât sunt de 
copleşiţi de ea. Nici nu li se mai adresează cu grai blând, dar să mai stea de vorbă 
cu obișnuita bunătate; şi cu toate astea socotesc că nu săvârşesc nici un păcat dacă 
pornirea lor nu caută răzbunare. Totuşi, dacă din lipsă de curaj ori, sigur, din 
neputinţă n-o dau pe faţă şi n-o pun în lucrare, atunci, întorcând otrava mâniei 
asupra lor înşişi, spre propria pierzanie, o clocesc mulţi în inimi şi o rumegă pe 
tăcute în ei; în loc să alunge îndată otrava supărării prin puterea virtuţii, ei o 
mistuiesc zi de zi”. (Ibidem, cap. 11, p. 216-217) 


1V.4. Tămăduirea patimii mâniei 
Impăcarea cu semenii 


Or, cum să îngăduie Domnul să păstrăm în noi mânia, fie chiar pentru o clipă, 
EL, Care nu admite să-l fie oferite nici măcar jertfele spirituale ale rugilor 
noastre, dacă ştim că cineva are vreun necaz pe noi? «Deci, zice FI, dacă-ţi vei 
aduce darul tău la altar şi acolo îţi vei aminti că fratele tău are ceva împotriva ta, 
lasă darul tău acolo, înaintea altarului, şi mergi întâi şi împacă-te cu fratele tău şi 
apoi, venind, adu darul tău» (Matei 5, 23-24). De aceea, cum ne vom îngădui să 
păstrăm Supărare împotriva fratelui, nu zic pe mai multe zile, dar nici chiar până 
la apusul soarelui, dacă nici măcar, când este supărat fratele pe noi, nu ne este 
îngăduit să adresăm rugăciuni Domnului? Or, apostolul ne îndeamnă: «Rugaţi- 
vă neîncetat» (1 Tesaloniceni 5, 17) şi «în tot locul, ridicând mâini Sfinte, fără 
mânie şi fără şovăieli» (1 Timotei 2, 3). Deci rămâne ca Sau să nu ne mai rugăm, 
cât timp păstrăm în inimi o astfel de otravă, şi atunci ne facem vinovaţi de 
călcarea acestei porunci apostolice şi evanghelice, după care ni se cere să ne 
rugăm neîncetat şi în tot locul; sau dacă închizând ochii la această interzicere, 


cutezăm Să-l înălțăm rugăciuni, Să ţinem seamă că nu rugi îi adresăm 
Domnului, ci sfidarea noastră cu duh de răzvrătire. 


Și fiindcă de cele mai multe ori noi le arătăm desconsiderare fraților pe care i-am 
jignit şi întristat, sau cel puţin privindu-i de sus, pretindem că nu noi ne facem 
vinovaţi de asta, Doctorul sufletelor şi Cunoscătorul celor ascunse dinlăuntrul 
nostru a voit să înlăture cu totul orice prilej de mânie din inimile noastre. Asfel, EI 
ne porunceşte nu numai Să-i iertăm pe fraţii noştri care ne-au supărat şi să ne 
împăcăm cu ei, alungând din minte toată jignirea sau întristarea pricinuită de ei, 
dar mai mult: dacă ştim că ei au vreo pornire dreaptă sau nedreaptă împotrivă- 
ne, la fel ne impune să lăsăm darul nostru, adică să întrerupem ruga şi să ne 
grăbim mai întâi a-i împăca. După ce le-am potolit mânia, putem înălța nepătate 
darurile rugăciunilor noastre. 


Căci Domnul nostru, al tuturor oamenilor, nu-l împăcat să-l aducem o astfel de 
slujire, prin care ce-a dobândit printr-unul să piardă prin celălalt stăpânit de supă- 
rare. Cel ce doreşte şi aşteaptă mântuirea tuturor robilor Săi suferă o pagubă la fel 
dacă a pierdut pe cineva. De aceea, dacă fratele are mânie împotriva noastră, 
rugăciunea ne va fi tot atât de nefolositoare de parcă noi am păstra-o în sufletul 
umflat de indignare împotriva acestuia”. (Ibidem, cap. 13-14, p. 217-218) 


Izgonirea patimii din inimă şi sădirea, în loc, a virtuţii răbdării 


„Mânia trebuie oprită nu doar de la faptă, ci mai ales alungată din ascunzişurile 
inimii noastre, ca nu cumva, orbiți de întunecimile ei să nu mai fim în stare să 
primim nici lumina unui sfat sănătos, nici a ştiinţei şi, drept urmare, să nu mai 
devenim templul Duhului Sfânt, dacă duhul cel rău şi-a găsit sălaş în noi. Această 
mânie închisă în inimă poate să nu facă supărare oamenilor din jur, dar respinge 
strălucitoarea lumină a Duhului Sfânt, ca şi cum ar împinge-o în afară”. (Ibidem, 
cap. 12, p. 217) 


„Legea Veche... ne pune în vedere acelaşi lucru: «Să nu duşmăneşti, zice, pe 
fratele tău în inima ta» (Levitic 19, 17), şi iarăşi: «Să nu ai ură asupra fiilor 
poporului tău» (Levitic 19, 18) şi tot aşa: «Drumurile celor care-şi amintesc de 
fapta rea duc spre moarte» (Pilde 12, 28). Deci şi acolo observi că este îndepărtată 
răutatea nu numai de la faptă, dar chiar din gând, o dată ce se cere alungată cu totul 
ura şi răzbunarea până şi din minte, dar din inimă?... 


Indreptarea şi liniştea noastră deplină nu trebuie să se bazeze pe o bunăvoință 
străină, ceea ce nu stă, de altfel, în putinţa noastră, ci mai degrabă în tăria noastră. 


De asemenea, nici înăbuşirea mâniei nu e bine să atârne de desăvârşirea morală a 
altuia, ci să coboare din forța noastră spirituală, care se dobândeşte nu prin 
răbdarea semenilor, ci prin propria noastră îndelungă - răbdare. 


Uneori, biruiţi de orgoliu sau de lipsa de răbdare, nu vrem să ne îndreptăm 
purtările neaşezate şi neînţelepte şi de plângem că avem nevoie de singurătate, ca 
şi când acolo, nemaifiind nimeni care să ne tulbure, vom afla virtutea răbdării. 
Acoperindu-ne în acest fel lipsa noastră de zel, pretindem că nu din nerăbdarea 
noastră, ci din vina semenilor izvorăsc cauzele supărărilor. Tot dând pe alții vina 
propriilor greşeli, nu vom putea ajunge niciodată la o adevărată răbdare şi desă- 
vârşire... Căci singurătatea, pe cât e în măsură să descuie poarta spre cea mai 
sublimă contemplaţie celor ce şi-au curăţat viaţa, iar prin vederea cea mai 
neîntinată să pătrundă la cunoaşterea tainelor spirituale, tot aşa celor ce nu şi- 
au îndreptat-o îndeajuns, nu numai că le păstrează întregi patimile, dar chiar le 
sporeşte. 


Câte un om pare răbdător şi sfios până s-a întovărăşit cu cineva, dar, cum s-a ivit 
prilej de iritare, îl şi vezi revenit îndată la firea lui de înainte. Viciile ce stăteau 
ascunse au şi erupt ca nişte cai fără zăbală, care, după o prea lungă odihnă, ţâşnesc 
năvalnic şi sălbatic din boxe la alergări, spre pieirea propriului vizitiu. Într-adevăr, 
întrerupând legăturile noastre cu semenii, şi mai mult se aprind în noi patimile, 
dacă n-au fost sugrumate de mai înainte. Lenevia pe care o hrăneşte lipsa de griji 
ne face să pierdem chiar şi umbra de răbdare, pe care părea să o avem pentru 
moment... 


Ca şi când toate neamurile de şerpi veninoşi şi de fiare n-ar continua să rămână 
primejdioşi chiar dacă stau retraşi în vizuinile lor; dacă deocamdată nu vatămă pe 
nimeni, nu înseamnă prin asta că nu sunt periculoşi, căci nu blândeţea, ci izolarea 
lor îi face nevătămători. De aceea, pentru cei ce caută desăvârşirea, nu-i de ajuns 
să nu se mânie contra unui om... nu va fi de ajuns să lipsească oamenii 
împotriva cărora să se aprindă mânia. Dacă nu vom dobândi mai întâi virtutea 
răbdării, ea ' se poate pomi chiar împotriva lucrurilor mute ?, căci, aflând lăcaş 
în inimile noastre, nu ne îngăduie nici să ne bucurăm de o continuă linişte, nici 
Să fim la adăpost de alte patimi... 


De aceea, dacă râvnim să ajungem la acea înaltă răsplată divină, despre care se 
spune: «Fericiţi cei curaţi cu inima, căci aceia vor vedea pe Dumnezeu» (Matei 5, 


1 Mânia 
* Este vorba de obiectele pe care ne mâniem atunci când nu ne mai sunt de folos 


8), trebuie să suprimăm mânia nu numai din fapte, dar chiar din fundul inimii 
noastre s-o smulgem cu totul. Negreşit, nu ne va fi de nici un folos să înăbuşim 
manifestarea în cuvânt sau în faptă a pornirii noastre mânioase, dacă Dumnezeu, 
Căruia nu-l rămân neştiute cele ascunse ale inimii, o găseşte cuibărită acolo. 


Cuvântul Evangheliei ne porunceşte să stârpim mai degrabă rădăcinile viciilor 
decât roadele, care fără îndoială vor dispărea după ce le-a fost nimicită vatra. Când 
acestea vor fi alungate, nu de la suprafaţa faptelor noastre, ci din adâncul gân- 
durilor noastre, mintea ne va putea rămâne necontenit într-o răbdare şi sfinţenie 
deplină. 


De aceea, ca să nu se săvârşească omoruri, este suprimată mânia şi ura, fără de care 
în nici un chip nu se va putea întâmpla vreo ucidere: «Căci, oricine se mânie pe 
fratele său vrednic va fi de osândă» (Matei 5, 22) şi «Oricine urăşte pe fratele 
Său este ucigaş de oameni» (] loan 3, 15). Adică, dorind în inima lui să-l ucidă pe 
fratele său,... numai pentru patima mâniei este declarat el ucigaş de Domnul care 
va da fiecăruia răsplata sau osânda cuvenită, nu numai pentru săvârşirea faptului în 
sine, dar chiar pentru a-l fi voit şi dorit. Este tocmai ceea ce însuşi Domnul spune 
prin gura profetului: «Eu însă faptele şi gândurile acelora vin să le strâng la un loc 
cu toate popoarele şi toate limbile» (Isaia 66, 18), şi iarăşi «care (fapte şi gânduri) 
îi învinovăţesc sau îi şi apără între ei în ziua când Dumnezeu va judeca cele 
ascunse ale oamenilor.»” (Romani 2,15-16). (Ibidem, cap. 15-20, p. 218-220) 
„Tămăduirea deplină de această boală va cere mai întâi: să credem că nu este 
îngăduit în nici un chip a ne mânia, pentru cauze drepte sau nedrepte, ştiind că 
vom pierde îndată lumina judecății, tăria unui Sfat sănătos, şi însăşi cinstea şi 
spiritul dreptăţii, după ce partea cea mai intimă a inimii noastre va fi orbită de 
întunecimile acestei patimi. 


Mai mult, puritatea spiritului nostru tulburându-se şi duhul mâniei având lăcaş în 
noi, nu vom mai putea deveni templu al Duhului Sfânt. 


În cele din urmă, trebuie să cugetăm că nu ne este în nici un chip îngăduit să ne 
rugăm şi nici să-L implorăm pe Dumnezeu, dacă mânia ne stăpâneşte, şi mai 
pre-sus de toate, având zilnic în faţa ochilor starea schimbătoare a condiţiei 
omeneşti, trebuie să credem că vom pleca din trup şi nu ne va fi de nici un folos 
nici castitatea, nici lepădarea de toate bunurile, nici sila de bogății, nici truda 
posturilor şi veghilor, dacă numai din cauza mâniei şi urii ni se făgăduieşte de 
către Judecătorul lumii osândă veşnică”, 


(Ibidem, cartea a XXII-a, p. 221) 


